
Angla lingvo en Japanio 


En la iasta n-o ni konigis la optimismon 
de la japanaj espdstoj rilate la evoluon de 
1'esp.movado en Japanio. Por gardi kon- 
traŭ troigoj k iluzioj, ni aperigas hodiaŭ 
legojrukton, komunikitan al ni de K-do 
Lanti, k kiu vidigas la nunan staton de la 
afero. Estas tute evidente, ke hodiaŭ, en 
la tuta mondo, oni trafas pe r /a uzado de 
Iplej disvastigatai naciaj lingvoj pli gran- 
dan publikon ol per esperanto. Ni esperu 
tamen kun la japanaj pioniroj, ke esp.-o 
vere sukcesos fariĝi serioza konkuranto al 
!a angla! — Red. 

Krom en la landoj, kies gepatra lingvo 
estas la angla, en neniu alia lando tiu 
lingvo estas pli uzata ol en Japanio. En 
multaj kafejoj, anstataŭ muzikaĵoj la 
laŭtparoliloj aŭdigas lecionojn pri angla 
lingvo. Gia uzado eetere estas troigata. 
Oni eĉ intencis, en la unuaj jaroj de la 
asimilado de okcidentaĵoj, enkonduki gin 
kiel oficialan lingvon. Tiu ideo baldaŭ 
estis konsiderata kiel ncefektivigebla; 
sed la novaj konceptoj, kiujn liveris la 
moderna civilizo, estis akceptataj kun 
siaj nomoj anglaj ; ekzemple, matches, 
collar, hankerchief. beer, fork, knife, en- 
konduki&is sen ia modifo en la angla 
lingvo. Giuj oficialaj institucioj, komerc- 
aj, sociaj k artaj, lmvas, apud siaj nomoj 
japanaj, anglajn nomojn bone difinitajn. 
Granda ĉiutaga ĵurnalo, ekzemple, aper- 
anta tute en japana lingvo, tamen aldo- 
nas la vortojn The Tokyo Asaki ĉe la 
supro de la unua pafto. Gravaj komercaj 
finnoj korespondas nur en angla lingvo 
kun siaj filioj eksterlandaj.; Eĉ popularaj 
cigaredoj havas anglajn nomojn, ekzem- 
ple: Cherry, Golden Bate, Hope. La ja- 
panoj, kiuj revenas en sian landon, aliĝas 
societojn, kiuj havas la nomon de la ur- 
bo, el kiu ili venis. La angla lingvo fari- 
fcis en la lando same grava kiel la japa- 
na 

• • • 

En Tokio ekzistas stratoj, kies butikoj 
konsistas preskaŭ nur el librejoj. Ciu el 
restas malferma malfrue vespere. Kai 
neriĉaj aŭtodidaktoj sidas tie sur altaj 
^cĝetoj k pasigas la tutan tagon k la 
duonon de la nokto. Tli legas tiele, pro 
uianko de mono por aĉeti librojn. 

La libreio Maruzen estas la granda 
centro de la okcidenta kulturo. Tie estas 
^oveblaj preskaŭ ĉiuj libroj. Post la 


alveno de Tgrandaj kurierŝipoj, tiu libre- 
jo anoncas en la ĵurnaloj la novajn libr- 
ojn. Katalogoj en eksterlandaj lingvoj 
estas regule sendataj al klientoj... 

La librejo Maruzen havas filiojn en ĉiuj 
grandaj urboj japanaj. Ciu lando havas 
sian fakon kun provizo el ĉiuj sciencaj k 
literaturaj verkoj ; anonctabuloj en ek- 
sterlandaj lingvoj sciigas pri la loko, kie 
ili estas troveblaj. La politikaj movadoj 
pri diversaj landoj estas menciataj per 
ekstraktoj. Ekzistas tabelo pri la mark- 
sismo k alia pri la faŝismo. Dum la dek 
jaroj postmilitaj, oni ĉefe trovis social- 
istan literaturon, jioste sekvis la faŝisma 
ondo, sed la registaro jam de kelkaj jaroj 
provas malinstigi la japanan junularon for 
de l fremdaj teorioj. Oni volas, ke la ja- 
pana popolo estu kaptita nur per Ja ja- 
pana idealo. En 1032 la libra merkato 
estis superŝutata per faŝistaj libroj, en 
1933 ili preskaŭ malaperis. 

Krom la anglaj libroj importitaj, ape- 
ras ankaŭ en Japanio granda nombro da 
libroj en angla lingvo. Plejparte ili rila- 
tas al la nipona civilizo k estas eldonitaj 
.propagandcele. 

Tiu granda kvanto da frertida literatu- 
ro tamen ne estas komparebla kun la en- 
landa produktado, kiu tenas la duan ran- 
gon en la mondo. En 1033 dudek-kvar mil 
dudek-kvin libroj estis eldonataj en Ja- 
panio... 

El « La Vivo en Japanio » de Edgar 
Lajtka (hungaro), (p. 129-131). 


La spirito de Zamenhof 

La naskiĝtago de d-ro Zamenhof, la 
15-a de decembro, estas ĉiam memorda- 
to, kiu vekas en la koroj de Tesperantis- 
taro senton de dankemo kontraŭ la aŭ- 
toro de esperanto. Oni ja ne povas su- 
fiĉe ofte esprimi k al si memorigi, ke la 
artefarita lingvo, kiun ni uzadas, kvan- 
kam ĝi respondas funde al ega bezono de 
l homaro ĝenerale, bezono pli malpli kla- 
re sentata k konsentata, estas la kreaĵo 
de individuo, de unu homo aparte kapa- 
bla. Kaj ni ankaŭ ne devas forgesi, ke 
tio kio instigis Zamenhof al la plenumo 
de lia grandioza verko, ne estis la espe- 
ro vidi sian lingvon ttij aŭ en baldaŭa 


tempo oficialigita, agnoskita de ŝtatoj k 
aliaj institucioj. Kio instigis lin, tio estis 
la espero vidi la mondlingvon ellernata 
k apostolece disvastigaia de homoj, kiuj 
havis la samajn anim-aspirojn kiel li: 
aspiroj celantaj konduki per la uzo de 
esperanto ai la interfratigo de la tuta 
hoinaro. 

Oni riproĉas ofte en niaj rondoj al 
Zamenhof, ke li ignoris la klaslukton, ke 
li sekve malatentis la verajn kaŭzojn de 
malpaco inter la homoj, de militoj inter 
la popoloj : ke li ne vidis la kontraŭecajn 
ekonomiajn interesojn de 1'nacioj, la 
konkurenc-avidon, la imperiismajn celad- 
ojn ktp. 

Tnue, estas kontesteble, ke Zamenhof 
absolute malsciis pri la klasaj problemoj, 
ĉar oni povas legi, ke li estis tre popu- 
lara ĉe la plej nialriĉaj tavoloj de la var- 
sovia loĝantaro, k ke ĉefe la plej rai- 
zeraj el la mizeruloj formis la danksen- 
teman akompanantaron de lia ĉerko al 
la toinbejo. 

l)ue: Zamenhof ne povis estis alia ol 
iniciatoro de movado, kiu havas kiel ce- 
lon enkondukigi la universalan lingvon 
en ĉiuj homaj rilatoj. ISekve al li ne unu- 
avice gravis, ke esperanto speciale servu 
al aparta celo de tiu aŭ alia homkatego- 
rio aŭ klaso. Tamen sendube gravis al li, 
ke sama animstato vivigu la pionirojn de 
la movado kiel lin mem, ĉar aliel ne oka- 
zus, ke li en 1906; jam ĉe la dua univer- 
sala kongreso. rimarkinte danĝeran ten- 
dencon utilisman leviĝi intcr la esperan- 
tistaro, faris kun amara tono avertan de- 
klaron, kvazaŭ minacon: « Se nin, la unu- 
ajn batalantojn por esperanto, oni devi- 
gos, ke ni evitu en nia agado ĉion idean, 
ni indigne disŝiros k bruligos ĉion, kion 
ni skribis por esperanto, ni neniigos kun 
doloro la laborojn k oferojn de nia tuta 
vivo, ni forĵetos malproksimen la verdan 
stelon, kiu sidas snr nia brusto, k ni ek- 
krios kun abomeno: « Kun tia esperanto, 
kiu devas servi ekskluzive nur al celoj de 
komerco k praktika utileco, ni volas havi 
nenion komunan »! « Kaj kelkajn liniojn 
poste li aldonis: « ... nun, kiain preskaŭ 
ĉiuj esp-istoj estas ankoraŭ ne profitant- 
oj, sed nur batalantoj, ni ĉiuj konscias 
tre bone. ke al laborado por esp-o insti- 
gas nin ne la penso pri praktika utileco, 
sed nur la penso pri la sankta, granda k 
grava ideo, kiun lingvo internacia en si 
enhavas. Tiu ĉi ideo — vi ĉiuj sentas ĝin 
tre bone — estas frateco k justeco intor 
ĉiuj popoloj », 

Li kontraŭbatalas De Bofron en tiu 

kriza periodo de l esperantismo, sanie 
kiel hodiaŭ denove lia filino, Lidia Za- 
menhof, avertas tiujn, kiuj volas doni tu- 
te ŝanĝitan aspekton al la esperanta vi- 
vo per devizoj pri « tuja aplikado en Oiuj 
fakoj de la moderna vivo » k fortrudo al 
malsupera rango de la idea valoro de nia 
lingvo. Certe, nia epoko de spirita k kul- 
tura regreso estas aparte malfavora al la 
idealo de Zamenhof. Ni, lab. esperantist- 
oj, iel povas konsideri nin kiel la hered- 
antojn de la zamenhofa spirito, almenaŭ 
tiom kiom ni konsentas resti fidelaj al 
nia sennaeieca koncepto laŭ organiza k 
laŭ idea vidpunktoj. Se ni tarnen akcen- 
tus, kiel faras la IPE-anoj, la utilisman, 
la nur-ilan flankon, se ni vidus la ĉefan 
celon en la servado al organizoj kiuj mo- 
kas pri la esperanto-spirito, k kiuj ne- 
niel pensas pri rekompenco al tiu servado 
en formo de instigo al siaj anoj lerni esp- 
on... tiam certe ni irus sur la malĝusta 
vojo, tiam ni ne rajtus nomi nin disĉiploj 
de Zamenhof k de lia tuthorrtara idealo, 
kiu ankaŭ estas tiu de ĉiu vera socia- 
listo. 

Estas ja ridinde voli pretendi, en la 
nuna stato de disvolviĝo de nia movado, 
ke esperanto en la praktika vivo povus 
sukcese konkuri kun la plej disvastigitaj 
naciaj lingvoj. Ni servas plej bone la So- 
cialismon, propagandante esperanton k 
esperantismon en la klasbatalaj medioj. 

N. B. 


La lingvo internacia devas vivi, kreski 
kaj progresi laŭ la samaj leĝoj, laŭ kiaj 
estis ellaborataj ĉiuj vivaj lingvoj. 

L. L. ZAMENHOF. 


Favor-oferto 
I por fru-aliĝantoj : 

■ Kamaradoj, kiuj pagos sian kotizon 

■ por 1937, la tuton aŭ parton el ĝi, ĝis 

• ta 31. januaro, tajtos aĉeti UNU el 

■ la sekvantaj libroj (laŭ elekto) je 

■ granda escepta prezo : 

| IZGUR, Je la Nomo de l Vivo, 
j 224 paĝoj, por 7.50 fr. fr. (anst 12 .— 
: fr. fr. ) kataloga prezo. 

■ GILLES, Skizo pri Filozofio de la 
: Homa Digno (Trad. Lanti), 148 pa~ 

ĝoj, broŝur. por 7 .— fr. fr. (anst. 
; 10 .— fr. fr.); bindite oor 10 .— fr.fr. 

• (anst. 14 .— fr. fr.). 

I HASEK, LA BRAVA SOLDA - 
S TO SVEJK, 154 paĝoi, broŝ por 7.— 
: fr. fr. (anst. 10 .— fr. fr.); bind. por 
j 10 .— fr. fr. (anst. 14 .— fr. fr.). 

Kiu eventuale jam posedas tiujn 
3 librojn, elektu alian libron (escepte 

• de PL. VORTARO) laŭ nia katalo- 
go k dekalkulu esceptan rabaton de 
40 p. c. je la originala prezo. 

Ne prokrastu ĝis morgaŭ, kion vi 
jam povas fari hodiaŭ ! 

...... 


XVIla KONGRESO DE S.A.T. 
en R0TER0AM0 (Nederlando) 

31 JULIO-5 AŬGUSTO 1937 

Adreso de la OKK: Por mono : K-do 
A.v.d.Pols, Hortensiastr. 17a, Rotter- 
dam Zuid, postĝiron-ro: 275837. 
por ĉio alia: K-do C. van Essen, We- 
sterbeekstr. 57, Rotterdam-Zuid. 



1-a KOMUNIKO 


Dato: La kongreso okazos de 31. julio 
ĝis 5. aŭgusto 1937. 

Kotizo : La Kongres-kotizo estas; 2,50 
gld. por fru-aliĝontoj (antaŭ 1-6-37), 2,— 
gld. ; por senlaboruloj, 1,50 gld. ; por fru- 
aliĝontoj (antaŭ 1-6-371), 1.— gld. 

Loĝado : Ni klopodos (k verŝajne suk- 
cesos) garantii al ĉiu ne-nederlanda K-do 
tranokton ĉe Gek-doj. Oni do ne bezonas 
buĝeti hotelkoston, sed kondiĉo estas 
frua anonco. Kiu venos unue, havos la 
plej bonan ŝancon akiri senpagan resta- 
don. 

Aliĝiloj; Kun la januara n-o de «S-ulo» 
ni forsendos la aliĝilojn. 

Universitato : Gek-doj, kiuj volas lekcii 
en dumkongresa UNIVERSITATO LA- 
BORISTA, anoncu sin frue, ĉiuokaze an- 
taŭ 1. junio 1937. 

Adresoj : Oni atentu la adresojn de la 
OKK. Monon oni sendu, per poŝtmandato 
aŭ ĝiro, al la kasisto. 

Por informoj, tranoktado, aliĝoj ktp., 
do por ĉiuj aferoj oni turnu sin nur al la 
sekretario de la OKK. (adreson vidu su- 
pre). Oni skribu klare k legeble. 

C. v. Essen, sekr. O.K.K. 


EL L/l fflŜISTfl PORTflMLIO 

Organizita de la sole permesata poli- 
tika partio « NACIA UNUIGO », okazis 
en Lisbono, la 31-an de oktobro vespere, 
granda manifestacio al la ministrara pre- 
zidanto SALAZAR kun la celo montri, ke 
la tuta popolo aplaŭdas la sintenon de la 
registaro, rilate la lastajn internaciajn 
okazintaĵojn,. k la manieron, laŭ kiu ĝi 
respondis al la akuzoj de Madrido k Mos- 
kvo. Per tra la stratoj disdonitaj flugfo- 
lioj, per radio k gazetoj, oni invitis la 
popolon partopreni tiun « grandiozan » k 
patriotan manifestacion. Ciui ŝtatoficist- 
oj estis avertitaj partopreni, k, en la ŝta- 
toficejoj, la oficistojn oni devigis subskri- 
bi dokumenton, en kiu ili konfirmas la 
inviton. En aliaj oficejoj nur la oficeje- 
stro avertis. ke ili devas partopreni ejn la 
manifestacio. La grand-industrio k ko- 
merco devigis siajn dungitojn ĝin parto- 
preni. Timante fiaskon la organizintoj 
dungis filaboristojn el diversaj provincaj 
resrionoj k ankaŭ al Lisbono venigis siajn 
adeptojn. Ankaŭ la lernantojn de la ŝtat- 
aj lerneioj oni envicigis en la manifesta- 
cio. Laŭlonge de la vojo k po 100 metroj 
de distanco oni starigis policanojn kun 
maŝinnafiloj. Nur tiele ili sukcesis kolek- 
1 ti kelkajn milojn da personoj, kiuj, por- 


tante multajn flagojn, brue marŝadis al 
la ministrejo kie ĉe fenestro la «mastroa 
Salazar ricevis la aplaŭdojn de siaj « fi- 
delaj regatoj ». Li paroladis danke k pa- 
triote k finis per jenaj demandoj: « Cu 
mi povas kalkuli pri via sindonemo? pri 
via ofero? pri via vivo? E1 la aŭdantoj 
elflugis multaj « JESOJ ». « Do antaŭ- 
en! » findiris Salazar. 

La laborista pojpolo tute ne interesiĝis 
pri tiu aĉa manifestacio, ĉar ĝi malamas 
la « Savantojn de la patrio k de 1’civilizo 
kristana » kiel la nuna registaro fiere sin 
prezentas, — ĉar neniam tiel cinike ĝi 
estis sklavigita k trompita kiel nune. Te- 
roro, malsato, persekuto k senlaboreco 
estas la simbolo de tiuj, kiuj eksterlande 
pagas milojn da eskudoj por en la gaze- 
taro trompi la internacian publikon k 
kaŝi la veran situacion ekonomian k po- 
litikan de tiu ĉi « okcidenta paradizo ». 

Miloj k miloj da laboristoj, intelektul- 
oj k militistoj suferas en la malliberejoj 
la plej terurajn turmentojn. Antaŭ kvar 
semajnoj oni deportis al portugala afrika 
kolonio Kavo Verde 1300 politikajn ares- 
titojn. Kiam en Hispanio estiĝis la revo- 
lucio, .oni arestis multajn laboristojn nur 
pro tio ke ili montriĝis favoraj al Madri- 
do. Oni povas diri, ke preskaŭ la tuta 
popolo deziras la venkon de la hispanaj 
K-doj, sed pro la reganta teroro ĝi timas 
manifesti. La spionoj ĉie svarmas. La 
popolo scias tre bone, ke la akuzoj farit- 
aj de Madrido k de aliaj landoj estas ver- 
aj. En Lisbono sidas hispana faŝista ko- 
mitato, kiu faras ĉion, kion ĝi volas, kun 
la plena konsento de nia registaro. Tiu 
komitato zorgas pri la alsendo al la trup- 
oj faŝistaj de militmaterialo, nutraĵoj, 
vestaĵoj k petrolo. Oni monkolektas kun 
la helpo de la portugalai gazetoj k de 
« RADIO-KLUBO DE PORTUGALIO ». 
La hispanaj rifuĝintoj (naciistoj) okazig- 
as festojn, lotas valoraĵojn, kies profiton 
oni sendas al la naciistaj trupoj. Eĉ ĉiu- 
tage la radio-sendejo, antaŭe citita, his- 
nanlingve invitas la rifuĝintojn al mon- 
helpo k dissendas mensogojn pri la re- 
volucio. Cia prezidanto, kapitano Botel- 
ho Moniz, akompanas la generalon Fran- 
ko. La tuta portugala gazetaro (plejparte 
subaĉetita de la registaro) estas deviga- 
ta publikigi 75 % da informoj de la fa- 
ŝistoj, k multaj kompreneble eĉ 100 °L. 
Cetere regas la cenzuro. Per radio estas 
tre malfacile (eĉ danĝere) ekkapti Madri- 
don k Barcelonon, ĉar la ŝtata nacia el- 
sendejo ĉiel malhelpas la aŭskultadon. 
Pro tio ni ĉi tie malmulte k malbone scias 
pri la vera sorto de Madrido k marŝo de 
la revolucio. 

E. I. S. 


Sc vi amas la junularon, la infanojn, 
legu la originalan rakonton dc 

N. Bartelmes: 

JUNECA ARDO 

120 pĝ. Form. 13 x 19 cm. 

Prczo : 9.— fr. fr. 


SAT, 67, aven. Gambetta, Paris 20. 

Foriris la generalo. Vivu la armeo ! 



Ne pensu, ke ĉi-supra titolo 
estas inventita de ni. Ne, ni 
trovas ĝin en ampleksa arti- 
kolo, kiu klarigas pri la pozi- 
cio de UEA k la nuna situa- 
cio en la neŭtrala esp.movado 
(en la n-o 432 de ESPERAN* 

TO, Genevo, nov.). La Gene- 
ralo estas s-ro Bastien, fran- 
ca intendanto-generalo: vi vi- 
das lin plej dekstre sur la 
bildo, kiun ni reproduktas ĉi 
tie, faritan okaze de la ĉi- 
jara, viena kongreso. Krome 
vi trovas tie ankoraŭ aliajn 
plej « reprezentecajn » per- 
sonojn el la t. n. « neŭtrala » (?!) mo- 
vado. Apud la generalo sin tenas faŝista 
universitata profesoro (el Polio), kiu eĉ 
ne komplezemas interŝanĝi la de li re- 
daktatan « Pola Esp-isto >n kun niaj or- 
ganoj. Plie ni vidas ministron Stokinger, 
grandkomercistaĉo kiu ekspluatas sian 
ŝtatoficistan pozicion por « sanigi » sian 
firmon per la ruinigo de konkurencaj ko- 
merccjoj! Inter du ekleziaj altranguloj 
sin tenas kortega konsilisto k polica al- 
trangulo Stajner, konata malamiko de 
Taŭstra laborista klaso. 

Jen bukedo, kiu hodiaŭ gvidas la neŭ- 
tralan esp. movadon! Ni opinias, ke eĉ 
al la plej lasta proleto kun iomete da 
klaskonscio tio devus malfermi la okul- 
ojn pri la karaktero nuntempa de l burĝa 
estp. movado. 

Oni nin deraandas angore, kie restas la 
Hodlera spirito, la spirito de 1 malnova 
UEA, la spirito de Z^menhof. La nova 
provizora Komitato de UEA emfaze kon- 
statas, ke « per metodoj en neniu societo 
^iŭ ŝtato tolereblaj. la Prezidanto volis 


altrudi sian volon. » « Kiu imagas la mo- 
vadon de la pacaj batalantoj kvazaŭ ili 
estus militistoj, al tiu la kuniĝo de liber- 
aj homoj, regantaj sin mem, ŝajnas nete 
malutila, k la pretendo al celoj idealaj, 
minimume superflua. Tiun koncepton ni 
inalakceptas kiel kontraŭan al la ideoj 
de la Majstro. » Kaj, konfirminte la plu- 
an funkciadon de UEA-oficejo en Gene- 
vo, la novaj gvidantoj (s-oj Liniger k Ri- 
chez) finas: « ... Ciel ajn UEA konservos 
sian respublikan konstitucion k la super- 
nacian spiriton... » 

Ni profunde bedaŭras la skismon en la 
neŭtrala esp.movado, sciante laŭ sperto, 
kian gravan malutilon ĝi kaŭzas ĉiurilate, 
k kioin ĝi malhelpas la normalan progre- 
sori de movado. Ni timas, plie, ke la ad- 
jutanto de la Generalo tro frue antaŭ- 
anoncis siatempe (en « Franca Esperant- 
isto ») la venontan venkon de 1'nacie dis- 
membrigita esperantismo super la idealo 
de Zamenhof... Tiu sinjoro ja eĉ revis 
samdirektigi la laboristajn esp.organizojn 
per cnvieigo en « unueca esperantista 
fronto »!... 


La I l-a de novembro 

Hodiaŭ, la Il-an de novembro, en Pa- 
rizo... De unu horo la kanono tondras el 
la fortikaĵoj de Vinceno, la najbaraj ra- 
dio-aparatoj ĵetas en la aeron militistajn 
k militemajn ariojn. 16.000 infanoj el la 
parizaj lernejoj staros dum kvar horoj, 
malgraŭ la frosto, apud la tombo de TNe- 
konata soldato, por admiri flagojn, arme- 
ojn k oficirojn. Cu vere la 11-a de novem- 
bro estas datreveno de la Paco aŭ la glo- 
ngo al la Milito? 

En ĉi tiu tago oni devus kanti k paroli 
nur pri paco, amo k laboro. Sed, ho ve! 
la naeia sento en tiu tago fariĝas senbri- 
da, la ekscitiĝemaj spiritoj vivas en mi- 
litista atmosfero, kiu estas bona preparo 
al la «venonta-lasta ». Aŭdante tiujn ba- 
talbruojn, mi pensas ĉu ni SAT-anoj ne 
perdas nian tempon, luktante kontraŭ 
tiun « hidron », kiu senĉese renaskiĝas ; 
ĉu ne estas utopio paroli pri sennaciecaj 
sentoj en tiu epoko, kiam ŝovinismo ek- 
Horas ĉie ; ĉu vere ne estas frenezaĵo celi 
la pacon k la amon inter la popoloj, kiam 
tiuj popoloj tiel facile entuziasmiĝas per 
la sono de militista muziko...? 

La espero aperas preskaŭ neebla... sed 
ŭi estas esperantistoj, k ni devas esperi. 


La Historio, kiu estas senĉesa rekoraen- 
ciĝo, permesas tiun antaŭvidon al pli bo- 
na sociordo. Ne estas dube, ke multfoje 
en la historio de la popoloj estis periodoj 
de malprogreso. Post sufiĉe paca tempo 
de la roma mastrumado en Gallio, venis 
la malluma epoko de la invadoj. Post la 
granda revolucia ŝtormo de 1792, dihoĉo 
k malseriozo regis superece sub la Direk- 
torio. 

Estas ekster dubo, ke nuntempe ni vi- 
vas en unu el tiuj malprogresemaj pe- 
riodoj. Cu tio signifas, ke neniam plu la 
grandaj homaraj sentoj disvolviĝos, ke 
neniam plu ni ekvidos la perspektivon je 
tutmonda popolara unuiĝo ? Certe ne! 
Tiu espero devas subteni niajn klopod- 
ojn. k ni devas nin konsideri, ni esperan- 
tistoj, kiel la gardistoj de tiu eta lumo 
preskaŭ malaperanta nun, sed kiu certe 
revigliĝos kiam la popoloj finfine kom- 
prenos, ke ŝovinismo k milito kondukas 
nur al detruo, k ke la mond-unueco per 
malapero de la. landlimoj gvidos la homa- 
ron al feliĉo. 3792. 


La venko de la movado dependas de la 
agado de pluraj fortoj: entuziasmo estas 
unu el ili, ĝi estas potenca forto de unu- 
eco, de kreado k solidarigo. 

Hector HODLER. 


Ce la laboristaj 
esperanto - asocioj 

EL FINLANDO 

La kongreseton de 1’reorganizita Fin- 
landa LEA (ĝi okazis la 20. septembro. 
sed ni atendis oficialan raporton, antaŭ 
ol informi pri ĝi) partoprenis reprezen- 
1 tantoj el 5 lokaj sekcioj (por proks. 300 
; asocianoj). La tuta estraro noviĝis. Pre- 
zidanto estas K-do O. Laukkanen (Hel- 
sinko). Oficiala adreso de FLEA: Klu- 
uvikatu 5, Helsinki. 

La kongreso akceptis rezolucion pri in- 
ternaciaj rilatoj, per kiu ĝi decidas ne 
aliĝi oficiale al unu el la ekzistantaj 
mond-asocioj, sed lasi liberan elekton al 
siaj anoj; la estraro havas kiel taskon 
kontaktiĝi kun ĉiuj fratorganizoj en la 
tuta mondo, precipe en Skandinavio. 
(Oni notu, ke antaŭe FLEA estis aliĝinta 
al ISE.) 

LA UNUECO EN NEDERLANDO 

La t.n. Nederlanda Unuiga Komitato 
(NUK), sekcio de IPE en Nederlando, 
decidis sian likvidon k kun ĝi tiun de sia 
organo « Ruĝa Batalanto », konsiderante 
ke « tiu paŝo plifaciligos la efektivigon 
de la unueco ». 

Tiun ĉi novaĵon komunikas ia estraro 
de NUK k la redakcio de « Ruĝa Bata- 
lanto » en ties lasta n-ro (novembro). 
« Konsekvence », skribas la estraro de 
NUK, « ni alvokas ĉiujn niajn anojn k 
simpatiantojn al ni, ĉiujn unuecemajn la- 
boristajn esp-istojn, ke ili aniĝu al la 
Federacio de Lab. Esperantistoj, k al 
tiuj, kiuj jam estas en ĝi, ke ili lojale 
kunlaboru kun la federacia anaro, kun la 
sincera volo: ke ĉiuj lab. esp-istoj ŝultro 
al ŝultro batalu por la komuna idealo, 
kontraŭ la komuna malamiko! » 

Laŭ nia informiĝo ĉe FLE, tiu ĉi dek- 
laro ne havos rektajn k gravajn konsek- 
vencojn, simple pro tio ke NUK praktike 
jam ne plu ekzistis: nur kelkaj foruzis 
sian energion k laboremon por kovri la 
malforton k konservi la ŝajnon. Tainen, 
la publika konfeso ŝajnas al ni salutinda 
kiel simptomo. 

Pro la unueco de la Federacio de Lab. 
Esperantistoj en la nederlandlingvaj re- 
gionoj ne estis loko por NUK. Tia estas 
la instrua flanko de la historio de NUK. 


Tra la esperanta gazetaro 

La liberecanaj esperantistoj en Sovetio. 

;< Laboristo » (organo por esp. senŝtatanoj. 
aperanta en Stokholmo) liveras en n*ro 27 su* 
fiĉe detalan materialon pri la K^doj, csp^istaj 
liberecanoj. kiuj fariĝis viktimoj de 1’nuna re- 
ĝimo en Sovetio. Pri la citoj de TK-doj « Labor- 
isto » skribas. ke « ni povas kiam ajn prezenti 
la atestajn dokumentojn ». Post la citado la red. 
daŭrigas : « Kiam nun la laboristoj en Hispanio, 
sendepende de politika aŭ alia konfeso, flank’ 
ĉe flanko elverŝas sian sangon batalante kontraŭ 
la faŝismon, estas krimo senproteste lasi ideab 
istojn k senkulpulojn esti ĝismorte turmentataj 
en la Siberiaj inferoj. » 

Unu post la alia, la K^doj, kun kiuj korespx5n- 
dadis liberecanaj esp^istoj, mutiĝis; ili malape* 
ris en Siberion. Por multaj tio eble estas neko- 
nata paĝo en la historio de la esperanto^mova* 
do; sed tiu nigra paĝo bedaŭrinde ekzistas. 

En la sama n-o la redakcio varme alvokas al 
vizito de ia Roterdama SAT^Kongreso, kie la 
liberecanoj aranĝos specialan kunvenon. 

En dom’ de pendigito pri ŝnuro ne parolu 

Aperis 4'paĝa n-o de « Sur Posteno » por du 
monatoj (okt^nov.); ĝin ni trovas menciinda nur 
piO Ia takto, ke en ĝi ne troviĝas eĉ unu arti- 
koleto aŭ raporteto pri Sovetio I Post la kutima 
apologiado k incensado tiu silento mirigas. Ĝis 
nun tio neniam okazis. Krom la brita, nenia 
sekcio informas pri sia vivo. Kaj la brita sekcio 
nomas la eldonon de propra insigno (ne ridu!)... 
historia paŝo !! Oni devas konfesi, ke la raport* 
into havas sencon por humoro. 

Ĉu estas permesate kredi tion? 

« Nordfranca Esperantisto » (i) estas impona 
regiona gazeto, niaopinie tre lerte redaktata pre* 
cipc por teni la komencantojn, kiuj certe sentcs 
sin, jam nur per la legado dc sia organo, baldaŭ 
kvazaŭ en granda familia rondo. Tamen, sur 
p. 15 (dec.) la « fiandra antikvajo » donis al sia 
plumo iom troan kvanton da entuziasmo, ver- 
ŝitan — ni ne dubas — cl plej pura koro, sed 
kiu transpasas tamen la limojn de estetika sim- 
bolismo. Oni juĝu : « Nia olivarba branĉeto, al 
ni, esp-istoj, aperas el miriado da steloj k niaj 
koroj rifuzas vidi sur la alia flanko de rivero 
aŭ de montaro mordemajn hundoin aŭ minacajn 
tigrojn. Ĝie cstas bonuloj!... Esperanto ! ĉarma 
princo, verde vestita, venu, venu al la belulino 

(1) Adr.: 33, rue Marceau. Rosendaeblez- 
Dunkeraue (Nord), Francio. Jarab. 7 fk. 


LA ERARO 

(Fino, Vd. la 

KVARA SCENO (sama rimarko kie! ĉe 
la tria). Marso k Ameriko. (Ameriko sur- 
iras la scenejon, portante pecon da ligno.) 

Marso: Jen venas mia filo Ameriko. 
Per kio, mia filo. mi povas servi al vi? 

Ameriko: Vi elpensu nenion, sinjoro 
fripono, vi tute ne povas fari servon al 
mi. 

Marso: Erari estas home, mia filo, k 
vi pruvas per tio esti nur homo. Kial vi 
portas tiun lignaĵon kun vi? 

Ameriko: Sinjoro trompisto, mi serĉas 
miajn kunhomojn. Ui posedas la ilojn por 
fari ion belan el tiu peco da ligno. 

Marso: Jes, mi scias, Sed kial vi nomas 
min Frompisto? Vi ja scias tre bone, ke 
mi estas la vero, la kruda vero. Trompo 
estas fremda al mi. 

Ameriko: Vi jam trompis nin! Cu vi 
ankoraŭ memoras, kiel vi promesis al ni 
ĝojon, honoron, liberon, egalon k frate- 
con? Sed viaj armiloj, kiujn benis niaj 
pastroj, « dio kompatu », rabis 6i-ĉion-de 
ni. 

Marso: Vi eraras, mia filo, vi scias, 
kiel viaj malamikoj insidis vin. Nur a 
potenco de la armiloj, en honestaj de- 
fendo-militoj, agnoskigis vin kiel estimin- 
dan parton de la tero. 

Ameriko: Sinjoro trompisto, vi scipo- 
vas tre bele diri tion, sed la realo estas 
alia. Ni per viaj armiloj ne fariĝos fe- 
liĉaj. 

Marso; Ha, feliĉon vi deziras, mia filo! 
Sciu do, ke la aliaj volas ŝteli tiun ĉi fe- 
1'ĉon de vi. Vi posedas la lignon, kiun ili 
serĉas. Ili ŝtelos ĝin de vi. 

Ameriko: Mi volas paroli kun ili. E1 ĉi 
ligno ni volas fari ion eksterordinare 
belegan. 

Marso: Sed, mia filo, estu do ne tie! 
nialsaĝa, vi ja ne povas kompreni unu *a 


kiu vin atendas de tiel longe! La malbona feino 
estos senpotenca kiam vi prenos la manon de la 
dolĉa princino kiun revivigcs via amema gesto!» 

Ni nenion faru por aspektigi ridinda nian 
movadon en la okuloj de aliaj. (La kritiko ce- 
tere ne celas la enhavon de Tartikoleto, sed nur 
la jormon !) 

Nova propaganda gazeto en Argentinio 

La Esperanto-Asocio de Rosario komencis eL 
doni monatan gazeton por la propagando de 
esperanto; ĝia unua no (oktobro) enhavas 
multspecan por- k per-esp^an materialon, kolek- 
titan el la tuta mondo k cn bona formo pre- 
zentitan. La enhavo ĉefe estas hispanlingva. 
Sendube tiu gazeto kontribuos efike al la pro- 
pagando cn la 20-a horzono de SAT, k ni gra- 
tulas la kuraĝajn cldonantojn pro ilia paŝo. 
(Adr.: Internacia f 9 de Ju!io 3301. Rosario, Ar- 
gent. Ponumera prezo : 0.10 ctv.). 


ĈIUMONATE LA 10-an APERAS 

iĉ-paĝa, riĉe ilustrita kajero dc 

SENNACIECA REVUO 

la SAT-revuo, kiu informas pri ĉiuj socLpoli- 
tikaj aktualajoj kritike k en sendepcndeca spirito. 

En decembro i.a . aperis : La Individuo. — La 
Brita Labor-Partio. — La Soveta Konstitucio. 
Tien k ticl ! — Soci-politika p .noramo. 

AMPLEKSA LITERATURA PARTO. 
SCIENCO. LITERATUR-KRITIKO. 

Unuopa numero : 2.25 fr. fr. SAT, 67, av. 
Gambetta, Paris 20. 


DE MARSO 

antaŭan n-on.) 

alian, vi ĉiuj parolas diferencan lingvon! 
Fidu nur la potencon de la armiloj! Se 
vi deziras la pacon, pretigu vin al milito! 
(donas al Ameriko sabron). 

Ameriko (akceptante la sabron) : Se ni, 
mondpartoj, el ĉi tiu ligno estos farintaj 
nian verdan stelon, tiam vi malaperos, k 
ni postĵetos al vi viajn armilojn. 

Marso: Ha, ha! la verda stelo, la sim- 
bolo de Esperanto, ĉu ne vere ? 

Ameriko: Jes, certe, de Esperanto. 

Marso: Ne misuzu vian tempon por tiu 
frenezaĵo, mia filo. 

Ameriko: Kial frenezaĵo, sinjoro trom- 
pisto ? 

Marso; Artefarita lingvo ne estas ek- 
zistopova, ĉar ĉiuj popoloj prononcos ĝin 
malsame. Franco ne komprenos neder- 
landanon k italo ne komprenos germanon. 

Ameriko (intertempe jam malprcksimi~ 
ĝis) : SED NI KOMPRENAS UNU LA 
ALIAN (Foriras). 

Marso (ridas) : Ha, ha, k tion oni an- 
koraŭ devas aŭskulti! 

* KVINA SCENO : Marso k Azio (rim. 
de la tria sceno). 

Azio ( uriras la scenejon, portante 
mezurilon, cirkelon k borilon) : Sinjoro 
ekzekutisto, vi scias, ke Ameriko, Aŭ- 
stralio, Eŭropo k Afriko bezonas min ; mi 
serĉas ilin. 

Marso (flanken): Ha! fine, tiu estas 
pli saĝa. Mi sopiras al milito, al mond- 
brulo. (A1 Azio). Jes, mia filo, mi scias, 
ili serĉas vin. Ui serĉas la ilojn. kiujn 
t vi posed s. 

Azio: Jes, sinjoro ekzekutisto, mi ha- 
vas tiujn ilojn (montras ilin). Por raia 
celo ini ankoraŭ bezonas la arkon de fi- 
gursegilo, segiletojn, lignon k skizon. 

Marso : Prave vi venis ĉi tien. Vi ser- 


Ankorau temas pri municio... 

Mil naŭcent tridek sep proksimas. 
Ni ĝian ombron forte timas, 

Car lumon, helon ni adoras, 

Nur en lumec , SAT-vivo floras. 

Por venki ombron de LMilito, 
Minacan ĉe la horizonto, 

Por stari firme dum agito, 

Dum frap’ de l naciista ondo, — 

Ni vokas: helpu ŝirmi SAT-on, 
Cirkaŭu ĝin per remparego, 

Ke venku ideal’ amata, 

Ke Paco sur la tero regu! 

51. LI8TO 


SAT^ano 55 . 


300.— 

Roterdama distr. FLE (kolekto) 

...gld. 

4.15 

F. de Regt, Roterd. 

,.£r. fr. 

22.— 

Erbaro, Paris . 

. . » 

20.— 

Piron, Paris . 

» 

5 — 

Nieuwenhof, Amsterd. 

. . » 

6.— 

Kl. Stam, Wormer .. 


5.50 

F. Amundsen. Oslo . 

. . . » 

13.30 

J. Cassin, Plouguerneau . 

» 

10.— 

J. C. Kries, Zaandijk . 

.. gld. 

2.50 

Ernst Erikson, Stokh. 

sv. kr. 

10.00 

Foike Rosen, Stokh. 

.fr. fr. 

10.— 


■ 


ĉas la ekzekutiston, kiu faras juston sen- 
pardone, ĉar justo estas justo. Vi scias, 
ke vi ne vane kalkulas je mi. Justo k 
blinda obeo estas ecoj de la vera ekze- 
kutisto, kiu punas la krimon. La aliaj 
mondpartoj tenas vin for de via laŭleĝa 
propraĵo. Jen, vi havas perfektan armilon 
por defendi vin kontraŭ viaj insidantoj 
(donas la bombon al Azio), k se necese, 
por devigi ilin cedi al vi, la por vi tiom 
necesan materialon. Ili mem ne kapablas 
utile uzi ĝin. 

Azio : Haltu! sinjoro ekzekutisto, vi 
eraras. Mi nomas vin ekzekutisto, ĉar vi 
estas kruela, ĉar vi volas murdi, ĉar vi 
perforte volas forpreni tion, al kio ni ĉiuj 
kune rajtas. Mi noraas vin ekzekutisto, 
ĉar vi detruas la vivofeliĉon de milionoj 
k milionoj da homoj. 

Marso: Mia filo, via idealismo estas 
bela. Gi estas tamen nur ŝajno. Sen ba- 
talo ne ekzistas justo. Ni nur batalu por 
justo k rajto. Estas belega idealo, oferi al 
ĝi la vivon. 

Azio : Sinjoro ekzekutisto. komprenigu 
tion al via avinjo (kiel ni diras en Azio). 
Vi ne plu povos kredigi tion al ni. Oferi 
san vivon en la batalo sur la honorkampo, 
oni tiel bele instruas en \i lernejoj k en 
multaj legolibroj. Sed kion alportas al ni 
tiu oferado, se ni tamen, pro tiuj militoj, 
ne lernas kompreni unu la alian ? En unu 
lando, oni oferis sian vivon por sia lan- 
do. k en la alia lando oni faris same, an- 
kaŭ por sia lando, sia propra lando... oni 
diras tiel. Nun la homoj en tiuj du land- 
oi malamas sin reciproke, unu riproĉas 
al la alia, ke ili reciproke mortigis k 
kruele traktis unu la alian. Tiu tielno- 
mata « viv-oferado » estas nenio alia, ol 
murdo! k ankoraŭfoje murdo! 

Marso: Mia filo, en honesta defend- 
milito murdado estas devo: devo kontraŭ 
la ŝtato, kontraŭ la lando, kontraŭ 
nacio, al kiu vi apartenas. 

Unu el la donacintoj skribas al ni : La 

nederlanda reĝidino Juliana fianĉiniĝis, k 
laŭ la gazetoj, ŝi estas unu el la plej fe- 
liĉaj fianĉinoj. Mi esperas, ke la gazetoj 
pravas, ĉar ŝi ankaŭ estas horao k tial 
mi deziras al ŝi tion, kion mi esperas por 
ĉiuj gejunuloj : la homan feliĉon. — Dura 
la lastaj tagoj oni kolektas ĉie en Ho- 
iando monon, por ke oni povu prezenti 
edziĝdonacon al la novedziĝontoj. E1 la 
kolektita mono oni volas konstruigi jali- 
ton k pagi la instalaĵon de l palaco. An- 
kaŭ mi volis donaci ion; sed mi ne de- 
ponis tion en la prezentitan kesteton, sed 
en la poŝtoficejon por la breĉo de SAT. 
Mi ne volas alporti akvon en la maron. 
(SATano 18.151). 

ESPEKflHTO K BELflMI (Bellamy) 

Estas rimarkinda fakto, ke ofte grandaj 
ideoj naskiĝas samtempe en la cerboj de 
homoj, kiuj tute ne konas unu la alian k 
ofte loĝas en tre diversaj lokoj. 

En la sama teinpo kiam en Eŭropo d-ro 


Zamenhof publikigis sian lingvon k skri- 
bis pri la « interna ideo de esperanto, 
vivis en Ameriko Eduardo Belami, kiu 
verkis libron enhavantan novan ekono- 
mian sistemon. ankaŭ bazitan sur huma- 
nismo, frateco k internaciismo, k en kiu 
li eĉ profetas la uzon de mondlingvo. 

En sia verko Belami donas al ni bildon 
pri la socio en la jaro 2000, kiam ĉiuj anoj 
de la nacio havos la samajn rajtojn sed 
ankaŭ egalajn devojn; kiam ne plu ek- 
zistos senlaboreco, mizero, ekonomiaj 
krizoj ; kiam anstataŭe la granda teknika 
k scienca progreso pruviĝos esti beno, 
ebliganta al ĉiu vivon senzorgan. 

La bazo de la Belami-sistemo estas la 
ekonomia egalo de ĉiuj dum la tuta vivo. 
La nuntempa evoluo de tekniko k scienco 
ebligas abunde provizi )a tutan homaron 
je ĉiuj bezonaĵoj per minimuma laboro, 
sed la ekzistanta ekonomio, bazata sur 
konkurenco, profito, nepersona mono, 
nekontrolata produktado ktp, kaŭzas ke 
al milionoj da homoj mankas la necesaj 
vivrimedoj, dum aliflanke grandaĵ amas- 
oj da varoj estas detruataj ĉar ili estas 


Azio: Mi apartenas al la mondo. Mi 
estas mondcivitano. 

Marso: Vi eraras, mia filo, la turo de 
Babelo estas la vivanta ekzemplo. La 
homoj estas disigitaj. Diversajn lingvojn 
ili parolas. Ui ne komprenas unu la alian. 
Disigitaj ili estas k restos. Ili estas naci- 
istoj k defendas la grundon, aljuĝitan al 
ili en brava batalo, aĉetitan per homa 
sango k heroa kuraĝo. 

Azio.: Tiu tempo jam pasis, sinjoro ek- 
zekutisto, ni ne plu vivas disigite, ni ek- 
komprenas unu la alian. 

Marso: Cu vere? Nu, kiel do? 

Azio : Per Esperanto! 

Marso : Ha, ha! mi unue devus vidi tion. 

Azio : Atendu momenton. Mi venigos 
mian fraton Afriko ĉi tien. 

Marso (nerve) : Tio ne povas esti... tio 
ne eblas, tio estas neekzistipova. 

Azio (iras post la kulisojn k vokas) : 
Frato Afriko, venu ĉi tien. Ni estas fratoj 
k kiel fratoj ni kune laboru l 

Afriko (r espondas el alia flanko de la 
scenejo) : Jen mi estas, mi venos! (De am~ 
baŭ flankoj, Azio k Afriko suriras la sce- 
nejon. Afriko portas skizon de verda stelo 
k farbujon kun verda farbo k penikon). 

ĵen mi estas, frato Azio! 

SESA SCENO. Marso (stariĝas inter 

Afriko k Azio. Alparolas Azion.) Kiom 
malsaĝe! Cu mi nun devas tiel ŝirmi vin 
kontraŭ viaj malamikoj ? Atentu, li volas 
ŝteli de vi viajn ilojn! Jen, rigardu, li 
havas la skizon k la farbon. (Alparolas 
Afrikon). Kiom malsaĝe, turnu vin tiel 
rekte al li, sen mia pero. Cu mi do devas 
tiel protekti vin? Vidu, li volas ŝteli de 
vi viajn skizon k farbon. La ilojn, kiujn 
vi bezonas, li havas! (Li flankenpuŝas 
Azion ĝis malantaŭ la scenejo k revenas 
al Afriko). Jen. rapidu, akceptu, vi ne 
estas armita. Atentu, li (montras al Azio) 
tenas la armilojn en la mano (donas al 
Afriko la flugmaŝinon). Armu vin, de- 
fendu viajn posedajojn! Defendu vian 
hejmon! Ne fidu lin! Li deziras vian mal- 
feliĉon. Li detenas de vi la ilojn, kiujn 
vi bezonas. (Komandas). Ataku! por de- 
fendi vin! 


Afriko: Sed mia frato ne volas batali 
kontraŭ mi. Ni bezonas nin reciproke, 
kune ni volas labori en paco k amikeco, 
ni deziras ne militon, sed feliĉon. 

Marso: Belaj vortoj, belaj vortoj. Mi ja 
scias, ke tiu volo vivas en vi, sed estas 
ankoraŭ alia volo, kiu kontraŭas vin. Vi 
ne sukcesos, kredu al mi. Ne fidu la ali- 
ajn, ili deziras vian pereon. Dum vi pa- 
rolaĉas pri paco k alia sensencaĵo, la aliaj 
armos sin, ĉar ili ne komprenos vin. Ma!- 
fido regos sur la tero, ĉar la homoj nas- 
kiĝis en pekoj. Kredu al mi k batalpre- 
tigu vin. 

Afriko: Ha, ha, sinjoro ĉarlatano. Ni 
konas vian kanton, ni parkeras la melo- 
dion. Cu vi ne scias, ke en la mondon 
venis nova sento? 

Marso (timigite k mirigite): Nova 
sento ? 

Afriko; Jes. (Esperantlingve:) En la 
mondon venis nova sento! 

Azio (alproksimiĝante): Frato Afriko, 
kion diris tiu perfidulo al vi? 

Marso (klopodas malproksimigi Afrik- 
on k Azion unu de la alia). Returnen, 
raalfeliĉuloj! La mondo pereos! (Azio k 
Afriko tamen forpuŝas lin flanken k man- 
premas unu la alian). 

Azio k Afriko: Ni estas fratoj. 

Marso: Batalu, batalu do, malkuraĝul- 
oj! Uzu la armilojn! 

Eŭropo, Ameriko k Aŭstralio (suriras 
la scenejon) : Feliĉan novan Epokon! 

Azio k Afriko: Feliĉan novan Epokon! 
(ili ĉiuj, escepte de Marso), premas la 
manojn unu de Talia, montras la ilojn k 
skizon k komencas labori. Ili segas ste- 
lon k kolorigas ĝin. Dum la laborado ili 
fiksas la skizon de Tstelo sur la front- 
parton de 1’tableto, tiel ke ĝi kovras la 
venen-emblemon k montras la verdan 
stelon (jam antaŭe fabrikitan el ligno). 

Marso (nerve iras de unu al alia, flan- 
ken parolas) : Kio do nun okazas? Kian 
lingvon ili parolas? Ili ne devas paroli, 
batali ili devas, batali... (Sonorado aŭ 
muzik-imitado, voĉo post la kulisoj). Jar- 
oj pasas, dekoj da jaroj pasas, nova epo- 
ko estas anoncata. 


nevendeblaj. La ruinigaj konsekvencoj de 
la nuna sistemo povas malaperi nur, se 
la produktado estas regulata laŭ la ko- 
lektiva bezono de la homaro, se ĉiu rice- 
vos egalan porcion k faros sian parton 
de la komuna laboro; nur tiam povos 
komenciĝi daŭra prospero por la tuta ho- 
maro. 

Por disvastigi ĉi tiujn ekonomiajn ide- 
ojn fondiĝis la Internacia Asocio « Bela- 
ini >, kiu utiligas esperanton por la inter- 
nacia propagando. La I.A.B. estas neŭt- 
rala rilate politikon k religion, k ĝiaj 
anoj apartenas al ĉiuj klasoj de la popolo. 

La suprenomita verko de Ed. Belarai 
buldaŭ aperos en esperanto, sub la titolo 
« Rigardante Malantaŭen ». En la kon- 
vinko ke ĉiu tago de prokrasto daŭrigas 
k pligrandigas la mizeron de milionoj da 
homoj, la I.A.B. alvokas ĉiujn bonintenc- 
ajn personojn al la propagando de la bela 
idealo. Informojn k propagandan mate- 
rialon volonte havigos la Centro por In- 
ternacia Propagando de la I.A.B., sekre- 
tariejo Gerard H. Bosma, Kerkweg 152, 
Santpoort (Nederlando). 

Marso (al la laborantoj) : Batalu do, 
batalu, batalu por via sendependeco. por 
via vivo, por viaj parencoj, por via fami- 
lio, por via lando. Defendu la grundon, 
tiel pene plugebligitan de viaj prapatroj 
(Komandas). Celu! Direktu! Pafu! Tam- 
burkanonado ! Kanonistoj, antaŭen !Avia- 
distoj, leviĝu! Ĵetu bombojn, bombojn, 
dise ekataku! Pereigu viajn malamikojn, 
disĵetu bacilojn, venengasojn! For la kul- 
turo, batalu por via vivo, detruu ĉion, al- 
fundigu tiujn ŝipojn sur la maro! Vireg- 
oj, batalu do, batalu, malkuraĝuloj, mal- 
kuraĝuloj!... 

Intertempe la kvin mondpartoj labora- 

das . 

Afriko; Kion li diras? 

Ameriko: Li parolas antikvan lingvon. 
Ni ne plu komprenas lin. 

Afriko : Estis iam epoko, en kiu la hom- 
oj mortigis unu la alian, ĉar ili parolis 
malsamajn lingvojn. 

Aŭstralio: Kiel strange, ĉu ne? Ili ta- 
men jam tiutempe estis gefratoj k la tero 
ja havas nutraĵojn por ĉiuj siaj infanoj. 

Eŭropo : Jes, gefratoj, sed tiara la Ver- 
da Stelo, kiun ni nun en harraonia kun- 
laboro fabrikis, ankoraŭ ne estis preta. 
Jen ĝi estas! (montras la stelon). Neniam 
plu Milito! 

. La aliaj mondpartoj: For la milito! 
For la bataliloj! 

(Ui turnas la verdan stelon al Marso, 
kiu timigite, malrapide malantaŭeniras). 
For la milito! For la bataliloj! Jen estas 
viaj mortigiloj! (ili rorapas k ĵetas la ri- 
cevitajn armilojn al Marso, kiu sin tur- 
nas k rifuĝas antaŭ la kunigitaj mond- 
partoj ; ĉi lastaj sekvas lin k krias: For 
la milito! For la bataliloj! (Du ĝis tri- 
foje ĉirkaŭirinte la scenejon, Marso mal- 
aperas. La mondpartoj esprimas sian 
ĝojon per krioj: Hura! Vivu la verda ste- 
lo! (Ciu el ili prenas unu pinton de la 
stelo k rondodancas. Poste ili lokas sin 
en V-formo fronte al la publiko; la an- 
taŭa altentenas la verdan stelon. Ili Ror- 
parolas: VIVU ESPERANTO! AMO K 
VERO NUN REGAS SUR TERO. 

Fino. 

SENNACIULO 


i 


KOREKTOJ. — En la lasta n-ro elfalis sur la 
unua paĝo f tria kolono, la kvara linio de mal- 
supre, kiu havas jenan tekston : « Ni atentigas 
tiuokaze, ke el tiu ĉi dukolore presita n-o, 
ktp... >* (Cetere ankoraŭ nun ni povas liveri la 
okt. n-on por la indikita prezo: io ekz-oj por 
5 fr. fr.). 

En la hatalogo korektu : K-do M. Van Aelst, 
24, rue de Sevign^, AnderlechUBruzelles (Bel- 
gio) estas nia ĉefperanto por Belgio, sed ne plu 
sekretario de la belga sekcio de FET, sekve lia 
poŝtkonto-n-o ŝanĝiĝis k estas jena : c. c. postal 
3771.92. — La prezo de « Plena Vortaro » por 
Norvegio estas nun : 12.95 ^ r * (anst. 16.95). 
Norvegaj K-doj, atente notu ! 


Por la sukeeso 
de Esp. f&kspozieio 

La batalo por venki la mondon favore 
al nia lingvo, ne jam estas finita. Anko* 
raŭ ĉiujare ni propagandas ĉiu en siaj 
lando k regiono, por atingi kiom eble 
plej grandan nombron da kursanoj. Car 
nur el la elementa kurso venos la novaj 
anoj. Gi estas la fonto, el kiu ĉiujare al- 
fluas freŝa sango en la vejnojn. Tial ni 
antaŭ ĉio devas atenti la elementan kur- 
son, zorgi, ke ĝi estu kiom eble plej 
granda. Kaj tion ni povas atingi nur, se 
ni bone propagandas. La propagando 
estas la nura rimedo por akiri novajn ler- 
nantojn. Ni ĉiuj scias tion, k tial ni ĉiam 
klopodas trovi ion efikan. Tamen unu el 
la malnovaj propagandiloj, kiuj ĉiam plej 
efike plenumas sian taskon, estas la 
Ekspozicio. 

Gi estas la plej efika propagandilo, 
kondiĉe ke ĝi entenas materialon el la 
tuta mondo. Nur tiam la vizitanto akiros 
la konvinkon, ke esperanto estas uzata 
jam ĉie k por ĉiaj celoj. Pro tio mi petas 
al ĉiuj legantoj de « S-ulo », ke ili sendu 
ĉion, kion ili povas malhavi, aŭ sendu al- 
menaŭ unu poŝtkarton, por ke la ekspo- 
zicio enhavu esp-aĵojn tutmondajn. Anti- 
cipa danko! 

Adrcsu al : H. Hoogland, Bierslootsteeg 8, 

Vlaardingen (Nederl.), Ekspozici-prizorganto de 
Distrikto Sud-Holando. 




Duope ricevitajn librojn ni recenzas, 
unuope ricevitajn ni nur mencias. 

VERKOJ DE FEZ. Plena verkaro dc Dr. Fe- 
likso Zamenhof. Sub rcdaktado de Ed. Wiesen- 
feld. Eld.: Literatura Mondo, Budapest. Form. 
23 x 15 cm. 272 p. Dukolore presita sur glata 
pap>ero. Prezo: broŝ. 4.—, bind. 4.90, lukse 
bd. 6.50 sv. fk. Serio AELA, 1935. 

Detala recenzo aperis en la novembra n-o de 
« Senn. Revuo ». 

M1ECZYSLAW BIERNACKI : LA VERKO 
DE CHOPIN. Trad. k biografion verkis dr. ]an 
MedrkieivicZ. Eld. LLeratura Mondo, Budapest. 
Form. 19 x 13 cm. 28 p. Prezo : 0.60 sv. fk. 

Recenzota en « Senn. Revuo ». 

ESPERANTO-KALENDARO 1937. Eld. 
Philip Kruseman, Nassauplein 1 B, en kunlab- 
oro kun la Cseh-Instituto. Hago. Form. 18 x 
28 cm. 27 folioj ilustraj. Prezo : 1.40 guld. + 
0.15 por sendkostoj. 

KALENDARETO POR 1937. Tre taŭga kiel 
novjara salutkarto. Cseh-Instituto, Hago. 10 ekz- 
oj 0.25 guld. 


Komuniko dt la Sennaciista Frakcio 

Legantoj de HEREZULO sendube bedaŭros la 
maifavorajn cirkonstancojn, kiuj malpermesas la 
piuan aperadon de tiu juna, sed tamen vigla 
penodajo. Entreprenite de individua ano de la 
^ennac. francio, tamen ĝi fariĝis kvazaŭ la ofi- 
ciaia organo, K nun ni devos serĉi aliajn rimed- 
ojn por antaŭenpuŝi nian specialan vidpunkton. 

Signoj jam ne mankas, ke kreskanta nombro 
da K-doj ekkonstatas la fundamentan veron k 
eventualon de la Sennaciista ideologio. Por ne 
perdi tiujn K-dojn, k reteni la malnovajn, la 
frakcio devas havi taŭgan organon, kiu servus 
kiel varbilo k interŝanĝejo por la ideoj de la 
frakcianoj. La frakcia aktivo devas funkcii pli 
regule k ordeme, ol estis eble pasinte. 

La nova organizanto urĝe petas ĉiujn K-dojn, 
kiuj estas pretaj subteni la novan entreprenon 
skribi al ŝi. Vi povas helpi per sugestoj pri or- 
ganizo, promesoj de verkado aŭ tradukado, 
mondonacoj, varbado de novaj anoj al la frak- 
cio, promesoj de regula abonado al la nova or- 
gano, ktp. Skribu tuj al : K-dino R. Roberts, 
1, Caister Ave., Whitefield. Manchester. Ang^ 
lio. 


Radio-Programo 

Barcelono, CNT-FAI, 42,88 m k normal-ondo 
222,55 m. (hisp. tempo, merkrede 23.30 h., sa- 
bate 23.00 h.). 

Valencio, TLES-grupo, ondo 42,40 m. (hisp. 
tempo, lunde k vendrede de 7-a ĝis .7,30 h.), 
kompartia stacio, 41,87 m. (marde k vendrede 
je 17-a h.), soc. partia stacio (lunde k sabate 
je 12-a horo). 

Hilversum (VARA), regule 20 minutojn 
proks. je la 5-a h. MET, ofte ankaŭ pli frue 
(ondo en jan. 1875 m 0 : 26. XII. Kantoj : 9.1. : 
parolado de P. Polderman, (Sek. Inst. por lab. j 
klerigo): 23.1.: Humoristo Kees Pruis kantas. : 
(En kunlaboro kun F.L.E.). 


MEMORNOTO 

REPRESIS EL « S. R. » : Popola Fronto, Va- 
lencio, n. 2 (britaj voĉoj pri Hisp.). 

PRIESPER. ARTIK. K NOTOJN ENHAVIS: 
Signalen , Stokh., 12., 19., 26. 11., 3. 12. ; 

L’Ecole Emancipee, Saumur, 15. 11., 22. 11. 

(ankaŭ kun peresp-a materialo) ; Le Cri des 
Auberges, Paris, dec.; UCEuvre, Paris, 15. 11.; 
Le Peuple, Bruselo, 6. 11.; Le Travail, Ver- 
viers, 16 n.; fournal de Charleroi, 2.11. 

PERESPER. MATERIALON ENPRESIGIS: 
El Antifascista, Los Angeles, sept. (el Hisp.); 
L a Montagne, Clermont-Fd., 3.12. (same). 


« Poale^Cion » (maldekstruloj) atentu ! Dezi- 
rante interkontaktiĝi kun vi en la kadro de 
SAT, vi estas petataj komuniki viajn adresojn 
al K-do Ch. Kerber, 39, avenue Gambetta, 
Paris 20. 


Ĵus aperis dua eldono de 

GVIDILO 

TRA LA ESPERANTO-MOVADO 

de G. P. de Bruin 

Multe pli ampleksa ol la unua eldono. 
Kun demandaro 80 paĝoj. 

Prezo : 5.50 fr. fr. 

De la sama aŭtoro: 

LA LAB. ESP. MOVADO 
ANTAŬ LA MONDMILITO 

36 paĝoj grandformataj. Prezo : 4 fr. fr. 

ĉe SAT. 


FILATELISTOJ ATENTU ! 

Mi bezonas novajn, neu^itajn poŝtmarkojn el 
ĉiuj landoj (almenaŭ serion da sep — aĉetitaj 
en poŝtoficejo). Page mi povas liveri egalvalor- 
ajn poŝtmarkojn de definitivaj eldonoj el Suda 
Afriko (eldonitaj en du lingvoj aparte ), Sud- k 
Nord-Rodezio, Sud-Okcidenta Afriko, Portugala 
Orient-Afriko, Basutolando, Svazilando k Njasa- 
lando. NE ALGLUU poŝtmarkojn k sendu re- 
komendite. Falsajoj k iel ajn difektitaj poŝt- 
inarkoj ne estos akceptataj. Fidindaj perantoj 
estas serĉataj por konstanta interŝanĝo de novaj 
eldonoj. David Dambe, P. O. Box 2418, /oŭau- 
nesburg, Suda Afriko. 


JCorespondado 

Simpla trilinia anonceto kostas 4.50 fr. fr. 

BRITIO 

Fotoamatoroj el Hungario, Svedio k. a. Iand- 
oj ! Kiu korespondos pri fotado, interŝ. fot-aj- 
ojn, fotogazetojn? Nepre resp. Alec Shepherd, 
43 Reid St., Dunfermline. 

K-dino M. Roseti dez. kor. kĉl. pĉt. Nepre 
garantias respondon. Adr. High Beveridgewell, 
Dunfermline. 

Dez. simple kor. David Blackie, 57 Rumbling- 
well, Dunfermline, kĉl pri div. t., precipe kun 
iu (pref. arkitekto) en Hilversum. Resp. al 

CIUJ. 

Dez. simple kor. Johano Sommerville (20 j.) 
kĉl. pri div. t., L PI ktp. Nepre resp. Adr, 
Main St., Crossford, Dunfermline. 

FRANCIO 

Instruistino 24-jara dez. kor. kun japana sa- 
mideano. f. Fournier, Cherves*de*Cognac (Cha- 
rente). 

Juna advokato dez. kor. kun Gek-doj en la 
tuta mondo pri P. M. interŝ., PI, pol. soc., in- 
ternacia juro. Nepra resp. R. Gay, 110, rue de 
Fontenay, Montreuil (Seine). 

JUGOSLAVIO 

Mi korespondus kun gekolegoj el Francio 
(prefere el Parizo). Unua respondo certa. fev - 
rem Simonoviĉ , frizisto, Kraljevo. 

NEDERLANDO 

Laborista Esp. Grupo dez. kor. kun Gek-doj 
el ĉ. 1., precipe pri muziko k konstruado de 
domoj. Resp. garantiata. Skribu al K^do A. 
Smit, Gen. Bothastr. 79, Haarlem. 

K-do M. Fortuin, de Sillestr. 270, Den Haag, 
deziras interŝanĝi poŝtmarkojn kun Gek-doj el 
ĉiuj landoj. 

PORTUGALIO 

Kelkaj K-doj dez. koresp. kĉl., PI, L. Adreso: 
Augusto e Americo, Tipografia-Tabaqueira- 
Poco do Bispo. Resp. garantiata. 

LETERVESPERO. — Lab. Esp. Societo, 
Zagreb, Haulikova str. 10, Jugoslavio, aranĝas 
letervcsperon por mezo de februaro 1937. Ni 
petas tutmondajn Gek-dojn multnombre sendi 
L, PK, revuojn k gazetojn. Certa respondo. 

LA AMSTERDAMA SAT-ANARO kunvenos 
je la 30-a de januaro en la Propra Domo, Dc 
Wittenstr 50 (W), Tagordo: protokolo, kores- 
pondajoj, elektoj, komunikoj. gazeto: kion ni 
faros en la nova jaro. Notu la daton k ĉeestu. 
— Urba perantino H. 0 . 

ESP.-KLUBO deziras korespondi kun ekster- 
landanoj. Ni promesas al ĉiu, kio ajn okazu. 
respondi per bildkarto. Skribu al M. SCHIP' 
PERS, dorp 124, Rockanje, Z. H. t Nederlando. 


Studrondoj de LEK, Malmo (malnova 
k nova) aranĝos festenon k letervesperon 

' 

komence de ian. k dez. koresp-aĵojn el 
ĉiuj landoj. Resp. gar.! Adr. Karl Oster* 
holm, Agnesgatan 7, Malmd , Svedio. 


















































